wickkiey/tamil-wikipedia-chunked huggingface dataset:
# ஆதிபகவன்

## வள்ளுவர் (கி.மு. 31) கண்ட இறை

இவற்றால் நாம் அறிவது என்ன?
- அரசனைப் போல இறைவன் தனித்திருந்து நம்மை ஆளும்போது ஆதி.
- உண்ட உணவை நமக்குள் சத்தாக மாற்றித் தரும்போதும், அறிவாக வெளிப்படுபோதும் நமக்குள் பகுதியாக விளங்கும் அவன் பகவு.
- இதுவே ஆதிபகவு.
- உள்ளேயும் வெளியேயும் இறைந்து கிடப்பது 'இறை'. இறையை இறைவன் என்பதும். 'ஆதிபகவு'-ஐ ஆதிபகவன் என்பதும் நம் கற்பனைச் சொல்லாக்கம். (personification)
தொடர் விளக்கம்
- ஆதிபகவன் - 'சோழமன்னன்', 'கபிலபரணர்' என்பன போன்ற உயர்திணைச் சொற்களின் சேர்க்கை.
- ஆதிப்பிரான் - ஆதியாகிய பிரான்
உவமை விளக்கம்
- மேலே கண்ட விளக்கங்களைப் புரிந்துகொள்வதற்குத் திருவள்ளுவர் ஓர் உவமையைத் தந்துள்ளார். [அ] எழுத்தொலி மொழியிலுள்ள ஏனைய எழுத்தொலிகள் எல்லாவற்றிற்கும் முதலாய் விளங்குவது போல 'ஆதிபகவன்' உலகுக்கு முதலாய் விளங்குகிறான் என்கிறார். ஆதிபகவன் என்று முருகப்பெருமானை தான் சொல்கிறார் திருவள்ளுவர்.
- வாய் திறக்கும் முதல் முயற்சியில் பிறப்பது [அ]. உயிர் எழுத்துக்கள் எல்லாவற்றுக்குள்ளும் [அ] ஒலி உள்ளது. தனித்து இயங்கமுடியாத மெய்யெழுத்துக்கள் [அ] ஒலியுடன் கூடி ஒலிக்கின்றன. அதுபோல ஆதிபகவன் உலகிலுள்ள அனைத்து உயிர்களுக்கும், உடல்களுக்கும் முதலாய் விளங்குகிறான். 'உலகு' என்னும் சொல் உலவும் உரு, அரு ஆகிய அனைத்தையும் குறிக்கும்.
- ஆதிபகவன் = internal, initiative and inventive extension.
- ஆதி = The Extensive
- பகவு = The Intensive
# ஆதிபகவன்

## அறிஞர் கண்ட விளக்கம்

ஆதிபகவன் என்னும் தொடருக்கு அறிஞர் கண்ட விளக்கங்கள்
- மணக்குடவர் – ஆதியாகிய பகவன்
- பரிதியார் – ஆதியான பகவன்
- காலிங்கர் – மூல காரணன்
- பரிமேலழகர் – ஆதிபகவன் என்பது இருபெயரொட்டுப் பண்புத்தொகை. வடநூல் முடிபு
- புலவர் குழந்தை – அறிவின் முதன்மையும் பகுதியும், மக்கள் முதன்மையான அறிவுடையவராய் வாழவேண்டும் என்கிறார் வள்ளுவர்.
;’ஆதி’ தமிழ்ச்சொல்
:பரிமேலழகர் ஆதிபகவன் என்னும் தொடரை வடநூல் முடிபு எனக் கூறுவது இரண்டு வடசொற்களால் ஆய தொடர் என்றபடி. ஆதல் என்னும் வினைப்பெயர் தமிழ். ஆதும் என்பது அதன் வினைச்சொல் ஆதல் நிகழும் முதல் ஆதி.
;’பகவன்’ தமிழ்ச்சொல்
:எள்ளின் பகவாகிய எண்ணெய் போலக் கலந்திருப்பவனைக் குறிக்கும் தமிழ்ச்சொல்.
# தொடக்க மெனு

**தொடக்க மெனு** அல்லது **துவங்கு மெனு** (*Start Menu*) என்பது மைக்ரோசாப்டு விண்டோசு இயங்குதளங்களிலும் (விண்டோசு 95இலிருந்து விண்டோசு சர்வர் 2008 ஆர்2 வரை) சில எக்சு விண்டோ மனேசர்களிலும் பயன்படுத்தப்பட்ட பயனர் இடைமுக மூலகம் ஆகும்.  
விண்டோசு விசுட்டாவுக்கு முந்தைய விண்டோசுப் பதிப்புகளில் இடம்பெற்ற தொடக்க மெனுவில் *துவங்கு* என்ற சொல்லும் விண்டோசின் அடையாளச் சின்னமும் காணப்பட்டன. பின்னர், விண்டோசு விசுட்டாவிலும் விண்டோசு 7இலும் விண்டோசின் அடையாளச் சின்னம் மட்டுமே பயன்படுத்தப்பட்டது. ஆனாலுங்கூட, கருப்பொருளை விண்டோசு கிளாசிக்குக்கு மாற்றுவதன் மூலம் *தொடங்கு* என்ற சொல்லைக் காண்பிக்கச் செய்ய முடியும் (ஆங்கில மொழி விண்டோசில் *துவங்கு* என்பதும் *தொடங்கு* என்பதும் *Start* என்றே அமைந்திருக்கும்.).  
தொடக்க மெனுவானது கணினி, ஆவணங்கள், படங்கள், இசை, விளையாட்டுகள், கட்டுப்பாட்டுப் பலகம், சாதனங்கள் மற்றும் அச்சுப்பொறிகள், இயல்புநிலை நிரல்கள், உதவி மற்றும் ஆதரவு ஆகிய இடங்களுக்குச் செல்லவும் மென்பொருட்களைத் திறக்கவும் கோப்புகளையும் கோப்புறைகளையும் தேடவும் கணினியை நிறுத்தவும் தேவையான பயனர் இடைமுகத்தை வழங்குகின்றது.  
விண்டோசு 8இலிருந்து தொடக்க மெனுவின் பயன்பாடு கைவிடப்பட்டதுடன், தார்ட்டு கிரீன் அறிமுகப்படுத்தப்பட்டுள்ளது.
# நான் மகான் அல்ல

**நான் மகான் அல்ல** என்ற தலைப்பிலுள்ள கட்டுரைகள்
- நான் மகான் அல்ல (1984 திரைப்படம்), 1984இல் வெளிவந்த இரசினிகாந்து நடித்த தமிழ்த் திரைப்படம்.
- நான் மகான் அல்ல (2010 திரைப்படம்), 2010இல் வெளிவந்த கார்த்தி நடித்த தமிழ்த் திரைப்படம்.
# இறைவன் (திருக்குறள்)

திருவள்ளுவர் தம் திருக்குறளில் தாம் கண்ட இறைவனைத் தெளிவாகக் குறிப்பிடுகிறார். ஐம்புலனுக்கும் எட்டாமல் பொறிவாயில் ஐந்தும் அவித்து ஆளும் இறைவனை முதல் பத்துப் பாடல்களில் குறிப்பிடுகிறார். நம் கண்ணுக்குத் தெரிந்து நம் கட்டுப்பாட்டில் இல்லாமல் இயங்கி உதவும் மழையை அடுத்த பத்துப் பாடல்களில் தெய்வமாகத் திறந்து வைக்கிறார். நம் கண் முன்னே நம்மோடு வாழ்ந்து நாம் வாழ வழிகாட்டும் நீத்தாரை மனித உருவில் வாழும் தெய்வமாக மூன்றாவது பத்துப் பாடல்களில் காட்டுகிறார். தனி மனிதன் நெறியில் நில்லாமல் சமுதாயம் இயங்கும் ஆறாகிய அறநெறியை நான்காவது தெய்வமாக நான்காவது பத்துப் பாடல்களில் வலியுறுத்துகிறார்.  
கண் முன்னே நம்மை ஆளும் அரசாகிய 'இறை' போன்று, நம் புலன்களுக்குத் தெரியாமல் நம்மையும், நாம் அல்லாத அனைத்தையும் ஆள்வது 'இறை'.
| ஊழ் <div></div> | } |
| --- | --- |
<noinclude>  
</noinclude>
# இறைவன் (அகப்பார்வை)

இறை, இறைவன் என்னும் சொற்களைக் கையாண்டு திருக்குறள் விளக்கும் கருத்துகளை மட்டும் தொகுத்துப் பார்ப்பது அகப்பார்வை.  
இறைவன் நமக்கு உள்ளேயும் வெளியேயும் இறைந்து கிடப்பவன். காலத்தாலும் இடத்தாலும் நமக்குள்ளும், நம்மைக் கடந்தும் இறைந்துகிடப்பவன் இறைவன். கண் முன்னே ஆளும் அரசனாகிய இறைவன் போலக் கண்ணுக்குத் தெரியாமல் தலைமை தாங்கி ஆள்பவன் இறைவன்.
# இறைவன் (அகப்பார்வை)

## வள்ளுவர் வழியில் சொல் விளக்கம்

- நீர் பாய்ச்சுதலை நீர் இறைத்தல் என்கிறோம்., நீர் பாய்ச்சுவது போலத் தன்னை நமக்குள் பாய்ச்சுபவன் இறைவன்.
- இறை என்னும் சொல் தோளைக் குறிக்கும். நமக்குத் தோள் கொடுப்பவனை இறைவன் என்கிறோம்.
- கண்ணைக் கண்ணன் என்பது போலவும், கதிரைக் கதிரவன் என்பது போலவும், இறையை இறைவன் என்கிறோம். கடவுள் கண்ணுக்குத் தெரியாத இறைவன் அரசன் கண்ணுக்குத் தெரியும் இறைவன்.
- அரசனாகிய இறைவனுக்கு நாம் தரும் வரி இறை எனப்படும். அவன் அதனை நமக்கு இறைப்பதனாலும் அதற்குப் பெயர் இறை.
- காப்பாற்றுதல், முறைசெய்து காப்பாற்றுதல், குற்றத்துக்குத் தண்டனை வழங்குதல், - போன்ற செயல்களைப் புரிந்து தலைவனாக விளங்கிவதால் கடவுளும், அரசனும் இறைவன் எனப் போற்றப்படுகின்றனர்.
- இறைவனைத் தலை தாழ்த்தி வணங்குகிறோம். இப்படித் தலை தாழ்த்துவதை இறைஞ்சுதல் என்கிறோம். (இறை – இறைஞ்சு)
# இறைவன் (அகப்பார்வை)

## இவற்றையும் காண்க

| ஊழ் <div></div> | } |
| --- | --- |
<noinclude>  
</noinclude>
# வார்ப்புரு:உலகப் பாரம்பரியக் குழு உறுப்பினர்கள்

**யுனெசுக்கோ உலகப் பாரம்பரியக் குழு உறுப்பினர்கள்**
|-
!|உறுப்பினர்
!|சார்பாளர்
!|குறிப்புகள்
|-
|-
|-
|-
|-
|-
|உதவித்-தலைவர்
|-
|-
|-
|-
|-
|உதவித்-தலைவர்
|-
|-
|பியாட்ரிட்சு எர்னான்டெசு நர்வேசு
|ஒருங்கிணைப்பாளர்/உதவி-தலைவர்
|-
|-
|மித்ரோபனோவா எலெனோரா
|அவைத்தலைவர்
|-
|-
|-
|உதவித்-தலைவர்
|-
|-
|-
|-
|உதவித்-தலைவர்
|-
||**மொத்தம்**
||**21**
|}<noinclude>
# ரோகிணி (வேங்கையின் மைந்தன்)

**ரோகிணி**, அகிலனின் வேங்கையின் மைந்தன் புதினத்தின் இரு கதாநாயகியருள் ஒருத்தி. இவள், ஈழத்து அரசன் ஐந்தாம் மகிந்தனின் மகளாக இக்கதையின் ஆசிரியரால் உருவாக்கப்பட்டுள்ள கதாபாத்திரம். இராஜேந்திர சோழன், பாண்டிய நாட்டு முடியை மீட்டு வென்ற ஈழத்துப் போரில் ஈழத்து அரசனையும் அவனது குடும்பத்தையும் சிறைப்பிடித்து சோழநாட்டிற்கு அழைத்து வந்ததாக வரலாறு கூறுகிறது. இப்புதினத்தில் அப்போரிலும் அதற்குப் பின்னும் இச்சோழமன்னரின் பல வெற்றிகளில் முக்கிய பங்குபெறும் கொடும்பாளூர் குல இளவல் இளங்கோ நாயகனாகவும் அவனிடம் தன் மனதைப் பறிகொடுத்த ஈழத்து இளவரசியாக ரோகிணியும் காட்டப்பட்டுள்ளனர்.  
தங்கள் எதிரி நாட்டு இளவரசனான இளங்கோவிடம் அன்பு தோன்றிய ஆரம்பக் கட்டத்திலிருந்து கதையின் சில இறுதி அத்தியாயங்களுக்கு முன்வரை, ரோகிணி இருவகையான குணங்களை வெளிப்படுத்தும் பெண்ணாக உள்ளாள். தன் பிறந்த நாடு மற்றும் குடும்பத்தினரிடம் கொண்ட அளவற்ற பாசத்தை உதறமுடியாமலும் தன்னையறியாமலே இளங்கோவின் வசப்பட்டுவிட்ட தன் மனதை மீட்க முடியாமலும் மனப்போராட்டங்களுக்கு உள்ளாகிறாள். இதனால் ஒரு சமயம் இளங்கோவிடம் பாடி ஆடி மகிழும் இவள் அவன் ஈழநாட்டின் மீதான போர்ச் செயல்களில் ஈடுபடும்போது கோபங்கொண்டு தன் வார்த்தைகளாலும் செயல்களாலும் அவனைக் காயப்படுத்துகிறாள். இப்போராட்டத்திலிருந்து அவள் மீளும்விதம் கதையின் முக்கிய முடிச்சுகளுடன் இணைக்கப்பட்டுச் சுவையாகக் சொல்லப்பட்டுள்ளது. வாசிப்போரின் மனதைக் கவரும் கதாபாத்திரங்களில் ரோகிணியும் ஒன்றாகும்.
# ஆம்பூர் பிரியாணி

**ஆம்பூர் பிரியாணி** என்பது வேலூர் மாவட்டம், ஆம்பூரில் தயாரிக்கப்படும் சுவையான பிரியாணியாகும். அசைவ உணவான இந்தப் பிரியாணி உணவில் கோழிக் கறி அல்லது ஆட்டுக் கறி அல்லது மாட்டுக் கறி என்று சேர்க்கப்படும் இறைச்சிக்கேற்ப பிரியாணியின் பெயரும் மாறுபடுகிறது. ஆற்காட்டை ஆண்ட ஆற்காடு நவாப் மூலம் சிறப்படைந்த இந்தப் பிரியாணி ஆம்பூருக்குத் தனிச் சிறப்புப் பெயரைப் பெற்றுத் தந்திருக்கிறது.
# வாலறிவன்

நமது அறிவு வலிமை பெற்று வளர்ந்துகொண்டே இருக்கிறது. ஒவ்வொருவருடைய அறிவும் அவரவர் முன்னோர் விதையிலிருந்து சூழல் தரும் உரத்தால் வளர்ந்துகொண்டிருக்கிறது. இந்த அறிவு வாலிபத் தன்மை கொண்ட வாலறிவு. வெளிச்சத்தால் கண் தெரிவதையும், காற்றலையால் காது கேட்பதையும் நமது அறிவு கண்டுபிடித்துக் கொள்கிறது. நம் அறிவு இத்தகைய வலிய வாலிபத் தன்மை பெற்று நம் மனத்தில் வளர்வது போல, இறையறிவு வாலிதாக (transparent) சரியோ தவறோ, நல்லதோ கெட்டதோ எப்படிப்பட்டதாயினும் தாங்கிக்கொண்டு சரியாக இயங்கும் ஆற்றல் மிக்கதாக விளங்குகிறது. இறைவன் அறிவு நம் அறிவுக்குள் இருப்பினும் அது வேறுபட்டதாகவும் விளங்குகிறது. அது வானவெளி போல் தூய்மையானது. வானவெளி அண்டங்களையும், ஆற்றல்களையும், தோன்றி மறையும் அறிவாற்றலையும் சுமந்துகொண்டு இயங்கும் பேராற்றல் மிக்கது.
இந்த வாலறிவை வள்ளுவர் வாலறிவு என்கிறார்.  
வாலறிவாக விளங்கும் வாலறிவனை அறிஞர்கள் பல்வேறு கோணங்களில் பார்க்கின்றனர். மணக்குடவர் இந்த வாலறிவனை "விளங்கிய அடிவினை உடையவன்" என்கிறார். பரிமேலழகர் "மெய்யறிவினை உடையான்" என்கிறார். பரிதியார் "மேல் அறிவாளனான சிவன்" என்கிறார். காலிங்கர் "மாசற்ற அறிவுருவாகிய இறைவன்" என்கிறார். புலவர் குழந்தை – உண்மையறிவு உடையவன்
# வாலறிவன்

## மேற்கோள்

| ஊழ் <div></div> | } |
| --- | --- |
<noinclude>  
</noinclude>
# வேண்டுதல் வேண்டாமை இலான்

நமக்கு இது வேண்டும், இது வேண்டாம் என்னும் பாகுபாடு உண்டு. இறைத்தன்மைக்கு. (இறைவனுக்கு) இப்படிப்பட்ட பாகுபாடு இல்லை.
# வேண்டுதல் வேண்டாமை இலான்

## உரையாசிரியர்கள் பார்வை

- மணக்குடவர் – இன்பமும் வெகுளியும் இல்லாதான
- பரிதியார் – விருப்பு வெறுப்பு இல்லாதவன்
- காலிங்கர் – உலகத்து யாதானும் ஒரு பொருளை விரும்புதலும் விரும்பாமையும் இல்லாத இறைவன்.
- பரிமேலழகர் – விழைதலும் வெறுத்தலும் இல்லாதவன்
- புலவர் குழந்தை – விருப்பு வெறுப்பு அற்றவன்  
| ஊழ் <div></div> | } |
| --- | --- |
<noinclude>  
</noinclude>
# பொறிவாயில் ஐந்து அவித்தான்

மெய், வாய், கண், மூக்கு, செவி என்பன நமது அறிவை இயக்கும் பொறிகள். இந்த அறிவுகளை இறைவன் நமக்குள் இயங்க வைத்துவிட்டு, தனக்குள் அவித்து வைத்துக்கொண்டான். அவித்த கரிக்கட்டை போலவும், அவித்த பயறு போலவும் வைத்துக்கொண்டுள்ளான். உலகைப் பார்ப்பது பொய்-ஒழுக்கம். உலகைக் கண்டும் காணாமல் இருப்பது ‘பொய்தீர் ஒழுக்கம்’.
# பொறிவாயில் ஐந்து அவித்தான்

## உரையாசிரியர்கள் பார்வை

- மணக்குடவர் – மெய், வாய், கண், மூக்கு, செவி என்னும் ஐம்பொறிகளின் வழியாக வரும் ஊறு, சுவை, ஒளி, நாற்றம், ஓசை என்னும் ஐந்தின்கண்ணும் செல்லும் மனநிகழ்ச்சியை அடக்கியவன்
- தாமத்தர் – ஐந்து ஆசைகளையும் அறுத்தவன்
- நச்சர் – ஐம்புலன்களையும் வென்றவன்
- தருமர் – ஐம்பொறிகளையும் அகத்து அடக்கிய இறைவன்.
- பரிமேலழகர் – ஐந்து அவாவினையும் அறுத்தவன்
- புலவர் குழந்தை – ஐம்புலன்களையும் அடக்கியவன்
இறைவனையும், மனிதனையும் வேறுபடுத்திக் காட்டுகிறது, இந்தக் குறள்.  
| ஊழ் <div></div> | } |
| --- | --- |
<noinclude>  
</noinclude>
# தனக்கு உவமை இல்லாதான்

‘பொன்னார் மேனியனே’ என்னும்போது சிவபெருமான் நிறமும், ‘பச்சைமா மலைபோல் மேனி’ என்னும்போது திருமாலின் நிறமும் நம் மனக்கண்ணுக்குத் தெரிகிறது. ‘விறகில் தீயினன் பாலில் படு நெய்யன்’ என்னும்போது இறைவன் இருப்பு எப்படி இதுக்கும் என உணரமுடிகிறது. இப்படிப்பட்ட உவமைகளால் இறைவனை உணரச்செய்ய முடியுமா? முடியாது. எனவே இறைவனைக் காட்ட முடியாது. காண முடியும்.
# தனக்கு உவமை இல்லாதான்

## உரையாசிரியர்கள் பார்வை

- மணக்குடவர் – தனக்கு நிகர் இல்லாதான்
- பரிதியார் – தனக்கு ஒருவரும் நிகர் இல்லாதான
- காலிங்கர் – எவ்வுயிர்க்கும் உயிர்ப்பொருள் ஆகின்றவன் ஆகிய முதற்பொருளாம் தன்மைக்கு இணை இல்லாதவன்
- பரிமேலழகர் – ஒருவாற்றானும் தனக்கு நிகர் இல்லாதான்
- புலவர் குழந்தை – ஒப்பில்லாதவன்
உயர்வு அற உயர்நலம் உடையவன் எனத் திருவாய்மொழி கூறுவதும் இதுதான்.
# தனக்கு உவமை இல்லாதான்

## காண்க

| ஊழ் <div></div> | } |
| --- | --- |
<noinclude>  
</noinclude>
# அறவாழி அந்தணன்

அறவழிதான் உலகை வாழவைக்கிறது. அன்பு, இன்மொழி, அடக்கம், பொறுமை, நடுவுநிலைமை, ஈகை முதலானவை அறவழிகள். இந்த வழிகள் அறக்கடலில் கலக்கின்றன. மறமும் அறக்கடலில்தான் கலக்கிறது.  
யார் எந்த வழியைப் பின்பற்றினாலும் உலகம் இயங்குவது அறவழியில்தான். அந்த அறவழி கலக்குமிடம் அறக்கடல். அறக்கடல்தான் ‘அறவாழி’. இந்த அறவாழியாக இருப்பவன் இறைவன். அவன் அந்தணன். அந்தணன் என்பவன் அறவழியைப் பின்பற்றுபவன். (பிறப்பால் கூறிக்கொள்ளும் அந்தணன் அல்லன்) அவன் வைத்துக்கொண்டிருப்பதெல்லாம் ‘செந்தண்மை’ (செம்மையான, ஒழுங்கான ஈரம் என்னும் அன்பு)  
இறைவன் அறக்கடல். இறைவன் அந்தணன்.
# அறவாழி அந்தணன்

## உரையாசிரியர்கள் பார்வை

- மணக்குடவர் – அறமாகிய கடலை உடைய அந்தணன்
- பரிதியார் – தன்மம் என்னும் சமுத்திரமாக உள்ள பரமேசுவரன்
- காலிங்கர் – அறமாகிய பெருவெள்ளமாய் அனைத்து உயிர்கட்கும் அழகிய தண்ணளியை உடையனாகிய இறைவன்.
- பரிமேலழகர்
- அறக்கடலாகிய அந்தணன்
- தரும சக்கரம் உடையவன் என்பாரும் உளர்.
- புலவர் குழந்தை – அறக்கடலாகிய அந்தணன்
# அறவாழி அந்தணன்

## காண்க

| ஊழ் <div></div> | } |
| --- | --- |
<noinclude>  
</noinclude>
# எண்குணத்தான்

**எண்குணத்தான்** என்பது திருக்குறளில் கடவுள்வாழ்த்து என்ற அதிகாரத்தில் 9ஆம் குறளாகிய  
"கோளில் பொறியின் குணமிலவே *எண்குணத்தான்* தாளை வணங்காத் தலை" (திருக்குறள்: கடவுள்வாழ்த்து:9)  
என்பதில் வழங்கும் ஒரு தொடர். அந்தச் சொற்கு எண்குணம் என்னும் எட்டுக்குணத்தொகுதியினை உடையவன் என்று பெரும்பாலான பண்டை உரையாசிரியர்கள் உரைகூறுகின்றனர். அந்த உரையாசிரியர்கள் அந்த எட்டுக்குணங்களை இந்தியத் துணைக்கண்டத்தில் வழங்கும் மரபான குணங்களை மேற்கோள் காட்டி விளக்குகின்றனர்.
# எண்குணத்தான்

## உரையாசிரியர்கள் உரை

- மணக்குடவர் – எட்டுக் குணத்தினை உடையவன்
- பரிதியார் – அனந்த ஞானம், அனந்த வீரியம், அனந்த குணம், அனந்த தெரிசனம், நாமம் இன்மை, கோத்திரம் இன்மை, அவா இன்மை, அழியா இயல்பு – என்னும் எட்டுக் குணம்.
- காலிங்கர் – எண்ணப்பட்ட குணங்களை உடைய இறைவன்
- பரிமேலழகர் – (3 வகையான 8 பிரிவுகளைக் காட்டுகிறார்)
- (1)சைவ ஆகமத்தில் கூறப்பட்ட எண்வகைப்பட்ட குணங்கள் - தன்வயத்தன் ஆதல், தூய உடம்பினன் ஆதல், இயற்கை உணர்வினன் ஆதல், முற்றும் உணர்தல், இயல்பாகவே பாசங்களின் நீங்குதல், பேர்-அருள் உடைமை, முடிவில் ஆற்றல் உடைமை, வரம்பு இல் இன்பம் உடைமை என்பன.
- (2) அணிமா முதலாக உடையன எட்டை எண்குணம் என்பர்
- (3) கடையில்லா அறிவை முதலாக உடையன என்பர்
- புலவர் குழந்தை – எளிமையாகிய குணம் உடையவன் எண்பொருளவாகச் செலச்சொல்லித் தான் பிறர் வாய் நுண்பொருள் காண்பது அறிவு – என்னும் திருக்குறளில் ‘எண்’ என்னும் அடைமொழி எளிமை என்னும் பொருளில் கையாளப்பட்டுள்ளதை இங்கு எண்ணவேண்டும்.
- பகுத்தறிவாளர் சிலர் திருக்குறள் வழியே கூறும் 8 குணம்
# எண்குணத்தான்

## காண்க

| ஊழ் <div></div> | } |
| --- | --- |
<noinclude>  
</noinclude>
# கோட்பாட்டு இயற்பியல்

காட்சிப் பிரதிநிதித்துவம். புழுத்துளைகள் ஒருபோதும் கவனிக்கப்படவில்லை, ஆனால் அவை கணித மாதிரிகள் மற்றும் அறிவியல் கோட்பாடுகள் மூலம் இருப்பதாக கணிக்கப்படுகிறது.]]
**கோட்பாட்டு இயற்பியல்** (Theoretical physics) என்பது இயற்பியலின் ஒரு பிரிவு ஆகும், இது இயற்கை நிகழ்வுகளை பகுத்தறிவதற்கு, விளக்குவதற்கு மற்றும் கணிப்பதற்காக, கணித மாதிரிகள் மற்றும் இயற்பியல் பொருள்கள் மற்றும் அமைப்புகளின் நுண்மமாக்களைப் பயன்படுத்துகிறது. இது சோதனை இயற்பியலுக்கு முரணானது, இந்த நிகழ்வுகளை ஆய்வு செய்ய சோதனைக் கருவிகளைப் பயன்படுத்துகிறது.  
அறிவியலின் முன்னேற்றம் பொதுவாக சோதனை ஆய்வுகள் மற்றும் கோட்பாட்டிற்கு இடையே உள்ள தொடர்பைப் பொறுத்தது. சில சமயங்களில், கோட்பாட்டு இயற்பியல், சோதனைகள் மற்றும் கவனிப்புகளுக்கு முக்கியத்துவம் கொடுக்கும் அதே வேளையில், கணித விதிக் கட்டுப்பாட்டுத் தரங்களைக் கடைப்பிடிக்கிறது.
# கோட்பாட்டு இயற்பியல்

## கண்ணோட்டம்

இயற்பியல் கோட்பாடு என்பது உடலியல் நிகழ்வுகளின் மாதிரியாகும். இதன் கணிப்புகள் அனுபவ ரீதியான கவனிப்புகளுடன் எந்த அளவிற்கு ஒத்துப்போகிறது என்பதன் மூலம் மதிப்பிடப்படுகிறது. ஓர் இயற்பியல் கோட்பாட்டின் தரம் புதிய கணிப்புகளை உருவாக்கும் திறனின் அடிப்படையில் தீர்மானிக்கப்படுகிறது, இது புதிய கவனிப்புகள் மூலம் சரிபார்க்கப்படுகிறது. ஓர் இயற்பியல் கோட்பாடு ஒரு கணிதத் தேற்றத்திலிருந்து வேறுபடுகிறது, இரண்டும் சில வகையான மெய்கோள்களை அடிப்படையாகக் கொண்டவை, கணிதப் பொருத்தத்தின் தீர்ப்பு எந்தவொரு சோதனை முடிவுகளுடனும் உடன்பாட்டின் அடிப்படையில் இருப்பது இல்லை. இதன் மூலம் இவை கணிதக் கோட்பாட்டிலிருந்து வேறுபடுகிறது, "கோட்பாடு" என்ற வார்த்தைக்கு கணித அடிப்படையில் வேறு அர்த்தம் உள்ளது.
# சின்னதச்சூர் ஊராட்சி

**சின்னதச்சூர் ஊராட்சி** (*Chinnathatchur Gram Panchayat*), தமிழ்நாட்டின் விழுப்புரம் மாவட்டத்தில் உள்ள விக்கிரவாண்டி வட்டாரத்தில் அமைந்துள்ளது. இந்த ஊராட்சி, விக்கிரவாண்டி சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1881 ஆகும். இவர்களில் பெண்கள் 935 பேரும் ஆண்கள் 946 பேரும் உள்ளனர். இந்த ஊராட்சி விழுப்புரத்திலிருந்து 22 கிலோ மீட்டர் தொலைவிலும், விக்கிரவாண்டியிலிருந்து 7 கிலோ மீட்டர் தொலைவிலும் அமைந்துள்ளது. இக்கிராம மக்களின் முக்கியத் தொழிலாக விவசாயம் மற்றும் நெசவு தொழில் உள்ளது.
# சின்னதச்சூர் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. சின்னதச்சூர்
1. சின்னதச்சூர் காலனி
# அசைவ உணவு

**அசைவ உணவு** (Non-vegetarian) என்பது விலங்குகளின் இறைச்சியை கொண்ட உணவாகும். அது பெரும்பாலும் வீட்டுவளர்ப்பு விலங்காகவே இருக்கும். நோன் வெஜ் (non-veg) என்பது ஒரு இந்திய ஆங்கில வார்த்தையாகும், இது மாமிச உணவைக் குறிக்கப் பயன்படுகிறது, மேலும் சைவ உணவு உண்பவர் அல்லாத ஒரு நபருக்கு, அதாவது இறைச்சியை உட்கொள்ளும் ஒருவர், குறிப்பாக புரதத்தின் முக்கிய ஆதாரமாக இருக்கிறார். இந்தியாவில் கோழிக் கறி, மாட்டுக் கறி, ஆட்டுக் கறி, பன்றிக் கறி மற்றும் மீன் போன்றவை உண்ணுகின்றனர்.  
இந்தியாவில் தொகுக்கப்பட்ட உணவுப் பொருட்கள் சைவம் மற்றும் அசைவ அடையாளங்களுடன் குறிக்கப்படுவது கட்டாயமாகும், அவை பச்சை மற்றும் சிவப்பு-பழுப்பு நிற அடையாளங்களாக இருக்கின்றன, அவை முறையே சைவ உணவு உண்பவர்களுக்கு அல்லது சைவ உணவு உண்பவர்களுக்கு ஏற்றவையா என்பதை தெளிவாகக் குறிக்கின்றன.
# அருள்மொழி நங்கை (வேங்கையின் மைந்தன்)

**அருள்மொழி நங்கை**, அகிலனின் வேங்கையின் மைந்தன் புதினத்தில் வரும் இரு கதாநாயகிகளில் ஒருத்தி. இக்கதையில் இவள், இராஜேந்திர சோழரின் மூத்தமகளாக வருபவள். கதையின் நாயகனான இளங்கோவிற்கு உறவுமுறைப்படி முறைப்பெண். அவளது மனம் இயல்பாகவே இளங்கோவின் பால் ஈர்க்கப்பட்டாலும், பெரியவர்களின் எண்ணம் எதுவென்று தெரியுமுன் அதைப் வெளிப்படையாகக் காட்டாமல் கட்டிக் காக்கும் பண்பு கொண்டவள். தனது சோழ நாட்டின் மீதும் தந்தையின் மீதும் அளவற்ற பற்றும் பாசமும் கொண்டவள்.  
ஆழமான கடல் போன்று, இவள் இளங்கோவிடம் கொண்ட காதல் ஆழமான, அமைதியான, விவேகமானதாக ஆசிரியரால் சித்தரிக்கப்படுகிறது. தன் நாயகனுக்காக எதையும் செய்யத் துணியும் இவள் இளங்கோ மற்றொரு பெண்ணை விரும்புகிறான் என்று தெரிந்ததும் தனது துயரை அப்படியே மனதுக்குள் போட்டுப் பூட்டிவிட்டு, அவன் விரும்பிய பெண்ணைத் தன் சொந்தத் தங்கையாக சுவீகரித்துக் கொள்கிறாள்.  
தனது தலைவனின் நல்வாழ்வும் வெற்றியுமே தனது குறிக்கோளாகக் கொண்டு வாழும் அடக்கமும் அறிவும் விவேகமும் நாட்டுப்பற்றும் கொண்ட கதாபாத்திரமாக அருள்மொழி நங்கை புதினத்தின் மூன்று பாகங்களிலும் வலம் வருகிறாள்.
# அசோக சிங்கத் தூபியின் தலைப்பகுதி

இலச்சினை]]
சாரநாத்தில் மகான் புத்தர் தமது முதல் போதனையை வெளியிட்ட இடத்தில், அசோகச் சக்கரவர்த்தி ஓர் உயரமான கல்தூணை பொ.ஊ.மு. 3ம் நூற்றாண்டில் நிறுவினார். அதன் உச்சியில் சிங்க உருவங்கள் அமைந்துள்ளன. கம்பீரமாக நிற்கும் நான்கு சிங்கங்கள், அடிபீடத்தின் மையத்தில் தர்ம சக்கரம், ஒரு பக்கம் காளை, மறுபக்கம் குதிரையின் உருவங்களை கொண்டது அசோகத் தூண். முண்டக உபநிடத்திலிருந்து எடுக்கப்பட்ட, “வாய்மையே வெல்லும்” என்னும் பொருள்படும், *ஸத்யமேவ ஜயதே* என்ற சமக்கிருதச் சொல் பொறிக்கப்பட்டுள்ளது. இதுவே இந்திய அரசின் இலச்சினையாகவும் உள்ளது.
# இறை வணக்கம்

இறைவனை வணங்குவதற்குத் திருவள்ளுவர் எந்த ஒரு முறையையும் குறிப்பிடவில்லை. இறைவனின் தாள் தொழு, தாள் சேர், தாளை வணங்கு, அடி சேர், பொருள்சேர் புகழ் புரி, பொய்தீர் ஒழுக்கநெறி நில் எனப் பொதுப்படக் கூறுகிறார். இவற்றை விளங்கிக்கொள்வோம்.  
- இறைவன் தாள்
- இறைவன் அடி
- இறைவன் பொய்தீர் ஒழுக்க நெறி
- இறைவன் பொருள்சேர் புகழ்
என்றெல்லாம் குறிப்பிடும்போது இறைவன் மனித உருவில் வாழும் தெய்வம் எனக் காட்டுகிறார். இறைவனுக்குத் தாள் என்னும் முயற்சி உண்டு. இறைவன் அடி எடுத்து நடக்கிறான் (ஏகினான்). இறைவன் பொய்தீர் ஒழுக்க நெறியில் நிற்கிறான். அதனால் அவனைச் சேரும் புகழே பொருள் புகழ். - என்றெல்லாம் கூறுகிறார்.  
இறைநிலையின் பாங்குகளை அறிவியல் கண்கொண்டு அவர் கூறியிருப்பதை அவர் கூறியுள்ள தொடர்களைக்கொண்டு பல தலைப்புகளில் விளங்கிக்கொண்டோம். வள்ளுவர் காட்டும் இறைநிலைகள் நான்கு எனவும் கண்டோம். அவை நமக்குத் தெரியாமல் நம்மோடு இருக்கும் புதிர்நிலை, மழையாக வழங்கும் கொடைநிலை, வாழ்ந்து காட்டும் நீத்தார்நிலை, கூடிவாழும் அறநிலை என்பன.  
இறை என்னும்போது புதிர்நிலை. இறைவன் என்னும்போது தெரிநிலை. ஆதிபகவு என்னும்போது புதிர்நிலை. ஆதிபகவன் என்னும்போது தெரிநிலை.  
தெரிநிலைக்குத் தாள் உண்டு. அடி உண்டு. ஒழுக்கநெறி உண்டு. புகழ் உண்டு. தெரிநிலை என்பது வாழ்ந்து வழிகாட்டிய தெய்வம். அந்தத் தெய்வ நெறியைக் காட்டிக்கோண்டு வாழும் தெய்வம் (நீத்தார்). தெய்வப் படிமைகளுமாம்.
| ஊழ் <div></div> | } |
| --- | --- |
<noinclude>  
</noinclude>
# சிலம்புச் செல்வர் ம.பொ.சி.யுடன்...

** சிலம்புச் செல்வர் ம.பொ.சி.யுடன்...** என்பது 1956 ஆம் ஆண்டு தொடங்கி 1995ஆம் ஆண்டு அக்டோபர் 3 ஆம் நாள் இரவு ம. பொ. சி. யின் மறைவுக்கும் இடைப்பட்ட 39ஆண்டு காலப்பகுதியின் நிகழ்வுகள் பலவற்றின் பதிவுகளே இந்நூல். மு. மாரியப்பன் இந்நூலை எழுதியுள்ளார்.
# சிலம்புச் செல்வர் ம.பொ.சி.யுடன்...

## தமிழக அரசியல் வரலாற்றின் பார்வை

இந்நூலில் ம. பொ. சி.யைப் பற்றிய தன்னுடைய நினைவலைகளோடு இணைத்து, 1927 முதல் 1995ஆம் ஆண்டு வரையிலான தமிழக வரலாற்றை; தமிழ் மண்ணில் இயங்கிய இயக்கங்களின் வரலாற்றை வாழ்ந்த, வாழ்கின்ற தலைவர்களின், தொண்டர்களின் வரலாற்றை தன்னுடைய கண்ணோட்டத்தில் பதிவு செய்கிறார்.
# சிலம்புச் செல்வர் ம.பொ.சி.யுடன்...

## இயல் 1 : தமிழினத் தலைவர் ம.பொ.சி

இந்திய தேசிய காங்கிரசு கட்சிக்கு உள்ளேயே தமிழ்ப்பண்பாட்டு இயக்கமாக ம. பொ. சி.யால் தொடங்கப்பட்டது தமிழரசுக் கழகம். இக்கழகம் 1947ஆம் ஆண்டு முதல் 1956ஆம் ஆண்டு வரை மொழிவழி சோசலிசக் குடியரசுகளும் அவற்றின் கூட்டரசாக இந்திய ஒன்றியமும் உருவாக வேண்டும் என ஒருபக்கம் போராடிக் கொண்டிருந்தது. மறுபக்கம், மொழிவழி மாநிலப் பிரிவினையால் தமிழகத்தின் வடக்கு, தெற்கு, மேற்கு எல்லைகளைக் காக்க அந்தப் பகுதியைச் சார்ந்த மக்கள் தலைவர்களைக் கொண்டு போராட்டங்களை நடத்திக் கொண்டிருந்தது. அப்போராட்டங்கள் மதுரை நகரிலும் எதிரொலித்தன. அந்த எதிரொலிகளால் ஈர்க்கப்பட்ட அந்நாளைய கல்லூரி மாணவரான நூலாசிரியர், அவற்றிற்கு காரணராக இருந்த ம. பொ. சியின் பெயரை 1956ஆம் ஆண்டில் முதன்முதலிற் கேட்டிருக்கிறார்; பின்னர் அவருடைய புகழைக் கேட்டு இருக்கிறார்; பின்னர் அவருடைய உரைகளைக் கேட்டு இருக்கிறார்; அதன் பின்னர் அந்த இயக்கத்தின் தொண்டர்களில் ஒருவராகத் தன்னை இணைத்துக் கொண்டிருக்கிறார். 1956-59ஆம் ஆண்டுகளுக்கு இடையில் தன்னிடம் ஏற்பட்ட இந்த நிலைமாற்றத்தையே இந்த இயலில் பதிவு செய்திருக்கிறார்.
# சிலம்புச் செல்வர் ம.பொ.சி.யுடன்...

## இயல் 2: சட்டக்கல்லூரிப் படிப்பும் ம. பொ. சி. தொடர்பும்

நூலாசிரியர் 1959ஆம் ஆண்டில் சென்னை சட்டக் கல்லூரியில் மாணவராகச் சேர்ந்தார். திருவல்லிக்கேணி வெங்கடேசுவரா மாணவர் விடுதியில் தங்கியிருந்த படித்தார். அங்கு அவரோடு தங்கியிருந்து படித்தவர் கோவை சு. வெங்கட்ராமன் என்பவர். ம. பொ. சி.க்கு இவர் ஏற்கனவே நன்கு அறிமுகம் ஆனவர். எனவே இவரது உதவியோடு ம. பொ. சி.யின் இல்லத்திற்குச் சென்று தன்னை அறிமுகம் செய்துகொண்டார். இந்நிகழ்வு தொடங்கி, 1961ஆம் ஆண்டில் திருத்தணி தமிழகத்தோடு இணைக்கப்பட்டு, ம. பொ. சி.க்கு அப்பகுதி மக்கள் "தணிகைகொண்டான்" என்னும் பட்டம் வழங்கி மகிழ்ந்தது வரையுள்ள பல நிகழ்வுகள் இந்த இயலில் விவரிக்கப்பட்டு இருக்கிறது.
# சிலம்புச் செல்வர் ம.பொ.சி.யுடன்...

## இயல் 3: தமிழ்நாடு என்று பெயர் மாற்றம்

தமிழ்நாடு, தெலுங்குநாடு என்னும் ஆந்திரம், கருநாடகம் என்னும் கல்நாடு, கேரளம் என்னும் சேரளம் ஆகிய பகுதிகளை உள்ளடக்கியிருந்த சென்னை மாகாணம், மொழிவழி பிரிக்கப்பட்டு தமிழகமாக 1956ஆம் ஆண்டில் மலர்ந்தது. ஆயினும் தமிழ்மொழி பேசும் மக்கள் வாழும் மாநிலம், சென்னை மாகாணம் என்றே அழைக்கப்பட்டு வந்தது. எனவே இதனை மாற்றி, தமிழ்நாடு எனப் பெயர் சூட்ட வேண்டும் எனக் கோரி 1961ஆம் ஆண்டில் தமிழரசுக் கழகம் போராட்டம் நடத்தியது. இதன் ஒரு பகுதியாக, திருவல்லிக்கேணி வெங்கடேசுவரா மாணவர் விடுதியின் வாயிலில் இருந்து நடிகமேதை ஔவை தி. க. சண்முகம் தலைமையில் போராடக் கிளம்பினார்கள். அவர்களை வழியனுப்பி வைத்த நிகழ்வு தொடங்கி, தமிழரசுக் கழகம் தோன்றியதற்கான காரணத்தை விவரிக்கும் பகுதி இந்த இயலில் பதிவு செய்யப்பட்டு இருக்கிறது.
# சிலம்புச் செல்வர் ம.பொ.சி.யுடன்...

## இயல் 4: திராவிட இயக்கமும் விளைவும்

நீதிக்கட்சியால் தொடங்கி வைக்கப்பட்டு திராவிடர் கழகத்தால் வளர்த்தெடுக்கப்பட்டது பார்ப்பனர் - பார்ப்பனரல்லாதார் என்னும் நிலைப்பாடு. இது இந்திய தேசிய காங்கிரசின் தமிழகக் கிளையில் தன்னுடைய செல்வாக்கைச் செலுத்தியது. அச்செல்வாக்கை எதிர்த்த ம. பொ. சி.யை அன்றைய தமிழக காங்கிரசின் தலைவராக இருந்த கு. காமராசர் அக்கட்சியிலிருந்து வெளியேற்றினார். அதற்கான காரணத்தை விளக்கி, 1962ஆம் ஆண்டு சனவரி 21ஆம் நாள் வேலூரில் நடைபெற்ற தமிழரசுக் கழக மாநாட்டில் முதன்முறையாக தான் உரையாற்றிய நிகழ்வு வரையிலான தன்னுடைய நினைவலைகளையும் திராவிட இயக்கங்கள் பற்றிய தன்னுடைய மதிப்பீட்டையும் இந்த இயலில் நூலாசிரியர் பதிவு செய்திருக்கிறார்.
# சிலம்புச் செல்வர் ம.பொ.சி.யுடன்...

## இயல் 5 : எனது வழக்கறிஞர் தொழில்

நூலாசிரியர், 22.1.1962ஆம் நாள் சென்னையில் தன்னை வழக்குரைஞராகப் பதிவுசெய்து கொண்டது தொடங்கி, 1967ஆம் ஆண்டு நடைபெற்ற தேர்தலில் திமுக, சுதந்திராக் கட்சி, முசுலீம் லீக், தமிழரசுக் கழகம் ஆகியன போன்றவை இணைந்து, கூட்டணி அமைத்து, காங்கிரசுக் கட்சியைத் தோற்கடித்தது வரையிலான காலப்பகுதியின் நினைவலைகளை இந்த இயலில் நூலாசிரியர் பதிவு செய்திருக்கிறார்.
# சிலம்புச் செல்வர் ம.பொ.சி.யுடன்...

## இயல் 6: மதுரைப் பல்கலைக் கழகம்

ம. பொ. சியும் தமிழரசுக் கழகத்தின் அன்றைய மதுரை நகரத் தலைவரான இந்நூலாசிரியரும் மதுரைப் பல்கலைக் கழகம் 1.2.1966ஆம் நாள் தொடங்கபட்டபொழுது, அதன் ஆட்சி மன்ற உறுப்பினர்களாக இருந்தனர். இவர்கள் இருவரும் அம்மன்றத்தில் தமிழ்மொழியில் பேசி,
அங்கே தமிழை அலுவல்மொழியாக ஆக்கினர். பல்கலைக் கழகத்தின் முதலாவது பட்டமளிப்பு விழாவில் கறுப்புடை அணியும் ஆங்கிலேயே மரபினை தாமும் துறந்து, தமிழக முதல்வரும் பட்டமளிப்பு விழாவின் சிறப்பு விருந்தினருமான கா.ந. அண்ணாதுரையையும் அவ்வுடையைச் துறக்கச் செய்தனர். இந்நிகழ்வுகளையும் "காந்தியடிகள் காலத்திற்கு முற்பட்ட விடுதலைப் புரட்சி" என்னும் தலைப்பில் மதுரைப் பல்கலைக்கழகத்தின் சார்பில் துணைவேந்தர் முனைவர் மு.வரதராசனார் தலைமையில் மதுரை காந்தி நினைவு அருங்காட்சியகத்தில் ம. பொ. சி. நிகழ்த்திய அறக்கட்டளைச் சொற்பொழிவு பற்றிய நினைவலைகளையும் தந்து இந்த இயல் நிறைவடைகிறது.
# சிலம்புச் செல்வர் ம.பொ.சி.யுடன்...

## இயல் 7: மாநில சுயாட்சி; மத்தியில் கூட்டாட்சி

திராவிடநாடு வேண்டும் கோரிக்கைக்கு மாற்றாக தமிழரசுக் கழகத்தால் முன்வைக்கப்பட்ட, "மாநிலத் தன்னாட்சி" என்னும் கோரிக்கை, "மாநிலத்தில் தன்னாட்சி; மத்தியிற் கூட்டாட்சி" என்னும் முழக்கம் ஆகியவற்றின் சுருக்கமான வரலாற்றோடு தொடங்குகிறது இந்த இயல். ம. பொ. சி. தமிழக மேலவையின் துணைத்தலைவராகப் பொறுப்பேற்று தமிழை அதன் அலுவல் மொழியாக மாற்றியதைக் குறிப்பிட்டு, இந்திராகாந்தி இந்தியாவில் அவசரநிலையை அறிவித்த காலகட்டம் வரையுள்ள பல நிகழ்வுகள் இதில் பதியப் பட்டுள்ளன.
# சிலம்புச் செல்வர் ம.பொ.சி.யுடன்...

## இயல் 8: ஜே,பி.யுடன் தொடர்பு

சோசலிசத் தலைவரான மக்கள் தலைவர் செயப்பிரகாசு நாராயணனோடு தமிழக சர்வோதய மண்டலின் செயலாளராக இருந்த க. மு. நடராசனார் வழியாக மு. மாரியப்பனுக்கு தொடர்பு ஏற்பட்டது. 1973ஆம் ஆண்டில் தஞ்சை மாவட்டத்தில் நடைபெற்ற நிலச் சீர்திருத்தப் போராட்டத்தில், செ. பி.யின் சட்ட ஆலோசகராக பணியாற்றும் வாய்ப்பு இந்நூலாசிரியருக்குக் கிடைத்தது. அவசரநிலைக் காலத்தில் ம. பொ. சி.யின் கருத்தோடு தான் முரண்பட்டு, செ. பி.யோடு இணைந்து அவசரநிலையை எதிர்த்து இவர் போராடியிருக்கிறார். அவசரகாலத்திற்குப் பின்னர் அரசியல் மாற்றம் நடைபெற்றது. ம. பொ. சி. தமிழக மேலவையின் தலைவரானார். இந்நிகழ்வுகள் அனைத்தையும் பதிவுசெய்யும் இந்த இயல், 1986ஆம் ஆண்டில் ம. பொ. சி. தன் ஒரே மகனான திருநாவுக்கரசை இழந்து, கையறுநிலை அடைந்த தகவலோடு நிறைவடைகிறது.
# சிலம்புச் செல்வர் ம.பொ.சி.யுடன்...

## இயல் 9: அமெரிக்கா செல்ல ஆயத்தம்

சுவாமி சச்சிதானந்தாவின் அழைப்பை ஏற்று, அவர் அமெரிக்காவில் அமைத்திருந்த தாமரைக் கோவிலின் குடமுழுக்கு விழாவிற்கு ம. பொ. சி., எழுத்தாளர்களான சாவி, பகீரதன். நூலாசிரியர் ஆகிய நால்வரும் சென்றனர். அதற்கு அன்றைய முதல்வர் ம. கோ. இராமச்சந்திரன் (எம்.ஜி.ஆர்) உதவிகள் செய்தார். இவற்றைப் பற்றிய பதிவே இந்த இயலாகும்.
# சிலம்புச் செல்வர் ம.பொ.சி.யுடன்...

## இயல் 10: மேலவைக் கலைப்பு

1986ஆம் ஆண்டில் ம. பொ. சி. தலைவராக இருந்த தமிழக மேலவைக் கலைக்கப்பட்டது. அவர் தமிழ் வளர்ச்சி உயர்மட்டக் குழுவின் தலைவராக நியமிக்கப்பட்டார். நூலாசிரியரின் தலைமகள் காயத்திரி தேவியின் திருமணம் ம.பொ.சி.யின் தலைமையில் நடைபெற்றது. இத்தகவல்களைக் கொண்டதே இந்த இயலாகும்.
# சிலம்புச் செல்வர் ம.பொ.சி.யுடன்...

## இயல் 11: தமிழ் உணர்வும் திராவிட உணர்வும்

திராவிட இயக்கங்களின் பார்ப்பனிய எதிர்ப்பைப் பற்றிய ம.பொ.சி.யின் கண்ணோட்டத்தின் பதிவே இந்த இயலாகும்.
# சிலம்புச் செல்வர் ம.பொ.சி.யுடன்...

## இயல் 12: ஐயாவின் ஆன்மீக ஞானம்

1972ஆம் ஆண்டில் சென்னை சங்கர சமிதியில் ஆதிசங்கரின் அத்வைதக் கோட்பாட்டைப் பற்றி ம. பொ. சி. ஆற்றிய உரையாற்றினார். அதன் ஆழத்தை எடுத்துரைத்து, அவரது ஆன்மீக நாட்டத்தை விளக்கி, அவரது மறைவோடு நூலாசிரியர் தன்னுடைய ஆதனியத் தொடர்பு அறுந்ததாக குறிப்பிடுவதோடு, நூலின் இறுதி இயல் நிறைவடைகிறது.
# சிலம்புச் செல்வர் ம.பொ.சி.யுடன்...

## வெளி இணைப்பு

- இந்நூலைப் பற்றிய திறனாய்வு
# தேசிய நெடுஞ்சாலை 52 (இந்தியா)

**தேசிய நெடுஞ்சாலை 52** (**தே. நெ. 52**)(*National Highway 52 - India*) என்பது இந்தியாவின் நான்காவது மிக நீளமான தேசிய நெடுஞ்சாலை ஆகும். இது பஞ்சாப்பின் சங்க்ரூரை கர்நாடகவின் அங்கோலாவுடன் இணைக்கிறது. இந்தியாவில் தற்போதுள்ள பல தேசிய நெடுஞ்சாலைகளை இணைத்த பின்னர் தேசிய நெடுஞ்சாலை 52 எண் பெற்றது. பழைய நெடுஞ்சாலை தே. நெ.-63 கருநாடக மாநிலத்தில் உள்ள அங்கோலாவினை ஆந்திரப் பிரதேச மாநிலத்தில் கூட்டியுடன் இணைக்கின்றது. இந்தத் தேசிய நெடுஞ்சாலை 52 அங்கோலாவில் உள்ள தேசிய நெடுஞ்சாலை 66 (பழைய எண் என். எச்.-17) சந்திப்பில் தொடங்கி மேற்குத் தொடர்ச்சி மலையின் அரேபைல் மலைப் பாதை வரை சென்று பின்னர் எல்லபுரா வழியாக ஹூப்ளி நகரத்திற்குச் செல்கிறது. விஜயபுராவிலிருந்து (பழைய பெயர் பீஜப்பூர்) சோலாப்பூர் வரையிலான பழைய தேசிய நெடுஞ்சாலை 13இன் சில பகுதிகள் தேசிய நெடுஞ்சாலை-52 உடன் இணைக்கப்பட்டன. ஹூப்ளி நகரத்திலிருந்து கார்வார் கடல் துறைமுகம் மற்றும் புதிய மங்களூர் கடல் துறைமுகம் வரை வரும் சுமையுந்து இந்த நெடுஞ்சாலையைப் பயன்படுத்துகின்றன. அங்கோலாவிலிருந்து எல்லபுரா வரையிலான சாலை இந்தியாவின் மேற்குத் தொடர்ச்சி மலையின் காடுகள் வழியாகச் செல்கிறது. இந்த நெடுஞ்சாலையின் பியோரா-துலே பிரிவு புகழ்பெற்ற ஆக்ரா-பம்பாய் சாலையின் ஒரு பகுதியாகும். இது **ஏபி சாலை** என்றும் அழைக்கப்படுகிறது.
# தேசிய நெடுஞ்சாலை 52 (இந்தியா)

## முக்கிய நகரங்கள்

### பஞ்சாப்

- சங்க்ரூர், திர்பா, பத்ரான்
# தேசிய நெடுஞ்சாலை 52 (இந்தியா)

## முக்கிய நகரங்கள்

### அரியானா

- நர்வானா, பர்வாலா, உக்லானா மண்டி, ஹிசார், சிவானி
# தேசிய நெடுஞ்சாலை 52 (இந்தியா)

## முக்கிய நகரங்கள்

### இராசத்தான்

- சதுல்பூர்/ராஜ்கர், சுரு, இராம்கர், பதேபூர், லட்சுமன்கர், சிகார், பல்சனா, ரிங்காஸ், சோமு, ஜெய்ப்பூர், டோங்க், பூந்தி, கோட்டா, ஜலவர், அக்லேரா
# தேசிய நெடுஞ்சாலை 52 (இந்தியா)

## முக்கிய நகரங்கள்

### மத்தியப் பிரதேசம்

- ராஜ்கர், பியோரா, தேவாஸ், இந்தூர், செந்த்வா
# தேசிய நெடுஞ்சாலை 52 (இந்தியா)

## முக்கிய நகரங்கள்

### மகாராட்டிரா

- துலே, சாலிஸ்கான், கன்னட, அவுரங்காபாத், ஜியோரை, பீட், சௌசாலா, தாராசிவ், துளஜப்பூர், சோலாப்பூர்
# தேசிய நெடுஞ்சாலை 52 (இந்தியா)

## முக்கிய நகரங்கள்

### கருநாடகம்

- விஜியபுரா, துலாகேட், ஜல்கி, ஹோர்டி, அகசானல், பீஜப்பூர், கோல்ஹார், பிலாகி, பாகல்கோட், கேரூர், நார்குண்ட், நவால்குண்ட், ஹூப்ளி, கலாகடாகி, எல்லாபுரா, ராமநகுலி, அங்கோலா
# உலக பாரம்பரியக் குழு

வின் உலக பாரம்பரியக் குழுவிற்கான இலச்சினை]]  
**உலக பாரம்பரியக் குழு ** (*World Heritage Committee*) என்பது உலகின் பல பாகங்களிலும் காணப்படும் யுனெசுக்கோ உலகப் பாரம்பரியக் களங்கள் எவை எனத் தீர்மானிப்பதற்கும், அவற்றைத் தொடர்ந்து பாதுகாப்பதற்கும், உலக பாரம்பரிய மரபொழுங்குகளைச் செயல்படுத்துவதற்கும் பொறுப்பாக இருக்கும் ஒரு குழுவாகும். 21 நாட்டு உறுப்பினர்களைக் கொண்ட இக்குழு ஐக்கிய நாடுகள் பொதுச் சபையால் நான்கு ஆண்டுகளுக்கு ஒருமுறை தேர்ந்தெடுக்கப்படுகிறது.  
உலக பாரம்பரிய மரபொழுங்கின்படி குழுவின் உறுப்பினர் ஒருவர் ஆறு வருடங்களுக்கு தமது பணியில் இருக்கலாம். ஆயினும், பல நாடுகளும் தமது நாட்டின் குழு உறுப்பினரை நான்கு ஆண்டுகள் முடிந்த பின்னர் தாமாகவே விலக்கிக் கொன்டு, ஏனைய நாடுகளுக்கு உறுப்பினராகும் வாய்ப்பை வழங்கி வருகின்றன.
!ஆண்டு
!நாள்
!நடந்த நகரம்
!நாட்டுக் குழு
|-
! 1
| 1977
| 27 சூன்–1 சூலை
| பாரிசு
|-
! 2
| 1978
| 5 செப்டம்பர்–8 செப்டம்பர்
| வாஷிங்டன், டி.சி.
|-
! 3
| 1979
| 22 அக்டோபர்–26 அக்டோபர்
| கெய்ரோ & லுக்சார்
|-
! 4
| 1980
| 1 செப்டம்பர்–5 செப்டம்பர்
| பாரிசு
|-
! 5
| 1981
| 26 அக்டோபர்–30 அக்டோபர்
| சிட்னி
|-
! 6
| 1982
| 13 திசம்பர்–17 திசம்பர்
| பாரிசு
|-
! 7
| 1983
| 5 திசம்பர்–9 திசம்பர்
| பிளாரென்சு
|-
! 8
| 1984
| 29 அக்டோபர்–2 நவம்பர்
| புவெனஸ் ஐரிஸ்
|-
! 9
| 1985
| 2 திசம்பர்–6 திசம்பர்
| பாரிசு
|-
! 10
| 1986
| 24 நவம்பர்–28 நவம்பர்
| பாரிசு
|-
! 11
| 1987
| 7 திசம்பர்–11 திசம்பர்
| பாரிசு
|-
! 12
| 1988
| 5 திசம்பர்–9 திசம்பர்
| பிரசிலியா
|-
! 13
| 1989
| 11 திசம்பர்–15 திசம்பர்
| பாரிசு
|-
! 14
| 1990
| 7 திசம்பர்–12 திசம்பர்
| பான்ஃப்
|-
! 15
| 1991
| 9 திசம்பர்–13 திசம்பர்
| கார்த்தேஜ்
|-
! 16
| 1992
| 7 திசம்பர்–14 திசம்பர்
| சான்டா ஃபே
|-
! 17
| 1993
| 6 திசம்பர்–11 திசம்பர்
| கார்டஜெனா
|-
! 18
| 1994
| 12 திசம்பர்–17 திசம்பர்
| பூகெத்
|-
! 19
| 1995
| 4 திசம்பர்–9 திசம்பர்
| பெர்லின்
|-
! 20
| 1996
| 2 திசம்பர்–7 திசம்பர்
| மெரிடா
|-
! 21
| 1997
| 1 திசம்பர்–6 திசம்பர்
| நேப்பிள்சு
|-
! 22
| 1998
| 30 நவம்பர்–5 திசம்பர்
| குயோட்டோ
|-
! 23
| 1999
| 29 நவம்பர்–4 திசம்பர்
| மார்ரெகெச்
|-
! 24
| 2000
| 27 நவம்பர்–2 திசம்பர்
| கெய்ர்ன்ஸ்
|-
! 25
| 2001
| 11 திசம்பர்–16 திசம்பர்
| ஹெல்சிங்கி
|-
! 26
| 2002
| 24 சூன்–29 சூன்
| புடாபெஸ்ட்
|-
! 27
| 2003
| 30 சூன்–5 சூலை
| பாரிசு
|-
! 28
| 2004
| 28 சூன்–7 சூலை
| சுசூ
|-
! 29
| 2005
| 10 சூலை–17 சூலை
| டர்பன்
|-
! 30
| 2006
| 8 சூலை–16 சூலை
| வில்னியசு
|-
! 31
| 2007
| 23 சூன்–1 சூலை
| கிறைஸ்ட்சர்ச்
|-
! 32
| 2008
| 2 சூலை-10 சூலை
| குயுபெக் நகரம்
|-
! 33
| 2009
| 22 சூன்-30 சூன்
| செவைல்
|-
! 34
| 2010
| 25 சூலை-3 ஆகத்து
| பிரசிலியா
|-
! 35
| 2011
| 19 சூன்-29 சூன்
| பாரிசு
|-
! 36
| 2012
| 25 சூன்-5 சூலை
| சென் பீட்டர்ஸ்பேர்க்
|-
! 37
| 2013
| 17 சூன்-27 சூன்
| புனோம் பென்
|-
! 38
| 2014
| 15 சூன்-25 சூன்
| தோகா
|-
! 39
| 2015
| 28 சூன்-08 சூலை
| பான்
|-
! 40
| 2016
| சூலை
| இசுதான்புல்
|}
# உலக பாரம்பரியக் குழு

## உறுப்பினர்கள்

2016ல் துருக்கியில் நடைபெற உள்ள 40ம் ஆண்டுக் கூட்டத்தில் பங்குபெறும் யுனெசுக்கோ உலகப் பாரம்பரியக் குழு உறுப்பினர்கள்.  
| உறுப்பினர் | சார்பாளர் | குறிப்புகள் |
| --- | --- | --- |
| துணைத் தலைவர் |  |  |
| துணைத் தலைவர் |  |  |
| துணைத் தலைவர் |  |  |
| துணைத் தலைவர் |  |  |
| யூஜின் ஜோ | ஒருங்கிணைப்பாளர் |  |
| துணைத் தலைவர் |  |  |
| குர்கன் துர்கோக்லு | அவைத்தலைவர் |  |
# தேசிய நெடுஞ்சாலை 31 (இந்தியா)

**தேசிய நெடுஞ்சாலை 31** அல்லது தேநெ 31 என்பது, இந்தியாவின் பீகார் மாநிலத்தில் அழரிபக்ஹ என்னும் இடத்தையும், அசாமின் குவஹாத்தி நகரையும் இணைக்கும் நெடுஞ்சாலை ஆகும். வட கிழக்கு இந்தியா மாநிலங்களில் நுழைவாயிலக தேநெ 31 விளங்குகிறது. தேநெ 31 மொத்த நீளம் 1125 கி.மீ. (699 மைல்).
# ரூபெல் பிணந்தின்னிக் கழுகு

**ரூபெல் பிணந்தின்னிக் கழுகு** (*Rüppell's Vulture*) என்பது மத்திய ஆப்பிரிக்காவில் காணப்படும் ஒரு பெரும் பிணந்தின்னிக் கழுகு ஆகும். இவற்றின் தற்போதைய எண்ணிக்கை 30,000 ஆக குறைவடைவதற்கு, அவற்றின் வாழ்விட இழப்பும் பிற அழுத்தங்களும் காரணங்களாகும் இருபால் பறவைகளும் (ஆணும் பெண்ணும்) ஒரே மாதிரியானவை. பழுப்பு அல்லது கருப்புப் புள்ளிகளை முழுவதும் கொண்டு, வெண்மையான பழுப்பு நிறத்தினை வயிற்றின் கீழும், அழுக்கான வெள்ளை நிற மென்பரப்பு தலையிலும் கழுத்திலும் அமைந்து காணப்படும். கழுத்தின் அடிப்பகுதி வெள்ளைப் பட்டியாகவும், கண் மஞ்சளாகவும், தொண்டைப்பகுதி ஆழ் பழுப்பு நிறமாகவும் காணப்படும். அமைதியாக காணப்படும் இவை கூட்டில் சத்தத்தினை எழுப்பும், விலங்குகளின் பிணத்தை பங்கிட்டுக் கொள்ள முயலும்போது இவை கீச்சிடும்.
# மங்கைமடம்

நாகை மாவட்டம் சீர்காழி வட்டத்தில், சீர்காழி பூம்புகார் பேருந்து தடத்தில் மங்கைமடம் எனும் சிற்றூர் அமைத்துள்ளது. பல சிறு கிராமங்களை இணைக்கும் இந்த ஊர் பரப்பளவிலும் மக்கள் தொகையிலும் மிகச் சிறியதே. திருநகரி, கீழமூவர்கரை, பெருந்தோட்டம், பூம்புகார் ஆகிய ஊர்களுக்கு இவ்வூர் வழியே தான் செல்ல முடியும்
# விக்கிப்பீடியா:முதற்பக்கக் கட்டுரைகள்/ஆகத்து 19, 2012

**ஐஈஎல்டிஎஸ்** என்று சுருக்கமாக அறியப்படும் அனைத்துலக ஆங்கில மொழிக்கான தேர்வு முறை என்பது ஆங்கில மொழியில் ஒருவருக்கு உள்ள திறனைச் சோதிப்பதற்கான உலக அளவில் தரப்படுத்தப்பட்ட தேர்வு ஆகும். இது 1989ஆம் ஆண்டு நிறுவப்பட்டது. இத்தேர்வை கேம்பிறிட்ஜ் பல்கலைக் கழக ஈஎஸ்ஓஎல் தேர்வுகள் பிரித்தானிய கவுன்சிலும் ஐடிபி எஜுகேஷன் பிரைவேட் லிமிட்டடும் இணைந்து நடத்துகிறார்கள். இத்தேர்வு முறைக்கு *கல்வி சார்ந்த வடிவம்*, *பொதுப் பயிற்சி வடிவம்* என்று இரு வடிவங்கள் உள்ளன. ஆசுத்திரேலியா, பிரித்தானியா, கனடா, அயர்லாந்து, நியுசிலாந்து மற்றும் தென் ஆப்பிரிக்காவில் உள்ள பெரும்பாலான கல்வி நிறுவனங்களாலும், அமெரிக்க ஐக்கிய நாடுகளில் உள்ள 2,000க்கும் மேற்பட்ட கல்வி நிலையங்களாலும், பல்வேறு தொழில் முறை நிறுவனங்களாலும் ஐஈஎல்டிஎஸ் ஏற்கப்பட்டுள்ளது. ஆஸ்திரேலியாவுக்கும் கனடாவுக்கும் குடியேற்ற ஒப்பம் பெறுவதற்கும் இது தேவையாகும். ஒரு ஐஈஎல்டிஎஸ் தேர்வு முடிவு இரண்டு ஆண்டுகளுக்குச் செல்லுபடியாகும். **மேலும்...**
---  
**செம்போத்து** அல்லது **செம்பகம்** குயில் வரிசை பறவையினங்களுள் மற்ற பறவைகளின் கூட்டில் திருட்டுத்தனமாக முட்டையிடும் வழக்கமில்லாத பெரிய பறவையினமாகும். ஆசியா கண்டத்தில் இந்தியா, இலங்கை முதல் கிழக்கு மற்றும் தென் சீனா வரையிலும் இந்தோனேசியா வரையிலுமான இடைப்பட்ட பகுதியில் செம்பகங்கள் மிகப் பரவலாகக் காணப்படுகின்றன. செம்பகம் தன் இனத்தில் சில துணை இனங்களைக் கொண்டுள்ள அதே வேளை அவற்றின் துணை இனங்களாகக் கருதப்படும் சில முழுமையாக வேற்றினமாகச் சில வேளைகளில் கணிக்கப்படுவதும் உண்டு. காகம் போன்ற தோற்றத்துடன் கபில நிற இறக்கைகளைக் கொண்ட இவை காடுகள், மலைகள், வயல் வெளிகள், நகர்ப் புறங்கள் எனப் பொதுவாக எல்லா வகையான இடங்களிலும் காணப்படுகின்றன. சிறு பூச்சிகள், முட்டைகள் மற்றும் ஏனைய பறவைகளின் கூடுகளை உணவாகக் கொள்ளும் இது பறக்கும் தன்மை குறைந்த ஒரு பறவையாகும். செம்பகங்கள் இரை தேடும் போது மரங்களில் தத்தித் தாவியும் நடந்தும் செல்வது வழமை. செம்பகத்தின் ஒலி நெடுந் தொலைவு வரை கேட்கக் கூடியதாகும்.. **மேலும்...**
# பெலே

**பெலே** (*Pelé*) என்றழைக்கப்படும் **எட்சன் அரண்டெசு டொ நாசிமெண்டோ** (*Edson Arantes do Nascimento*; 23 அக்டோபர் 1940 – 29 திசம்பர் 2022) பிரேசில் நாட்டின் காற்பந்தாட்ட வீரர். இருபதாம் நூற்றாண்டின் மிகச் சிறந்த வீரராக அறியப்பட்டவர். காற்பந்தாட்டத்தை அமெரிக்காவில் பிரபலப் படுத்தியவர்; உலக அமைதிக்கான பரிசு பெற்றவர். 22 ஆண்டு காற்பந்தாட்ட அத்தியாயத்தில் மொத்தம் 1282 கோல்களைப் புகுத்தியவர் பெலே. ஹாட்ரிக் எனப்படும் ஒரே ஆட்டத்தில் தொடர்ந்து மூன்று கோல்கள் போடுவதிலும் உலகச் சாதனையை செய்திருக்கிறார். அவர் கொடுத்த மொத்த ஹாட்ரிக்குகள் 92. மூன்று முறை உலகக் கோப்பையை வென்ற ஒரே காற்பந்தாட்ட வீரர். காற்பந்தாட்ட உலகின் மிகச் சிறந்த வீரராகக் கருதப்படும் பெலெ 'கருப்பு முத்து' என்று இதழியலாளர்களால் அழைக்கப்படுகிறார்.
# பெலே

## இளமை

1940 ஆம் ஆண்டு அக்டோபர் 23 ஆம் தேதி பிரேசிலின் டிரெசு கோரகோயெசு (Tres Coracoes) என்ற பகுதியில் ஓர் ஏழ்மையான குடும்பத்தில் பிறந்தார்.) தாமஸ் ஆல்வாஸ் எடிசனின் நினைவாக இவருக்கு எடிசன் என்ற பெயர் சூட்டப்பட்டது. இவரது செல்லப்பெயர்தான் பெலே ஆகும். அவரது தந்தை தொழில்முறையான காற்பந்தாட்ட வீரராக இருந்தவர். அவரது முழங்காலில் காயம் ஏற்படவே அவர் காற்பந்தாட்டத்தை விட வேண்டிய நிலை ஏற்பட்டது. பெலேவுக்கு நான்கு வயதானபோது அவரது குடும்பம் பவுரு(Bauru) என்ற பகுதிக்கு குடிபெயர்ந்தது. பெலேயும் அந்த வட்டாரத்தில் வசித்த சிறுவர்களும் காலுறையில் செய்தித்தாள்களையத் திணித்து ஒரு பந்துபோல் செய்து அதனைக்கொண்டு காற்பந்து விளையாடி மகிழ்வர். காலை முதல் மாலை வரை விளையாடுவார்கள். பெலேயின் தந்தையே அவருக்கு காற்பந்தாட்ட நுணுக்கங்களை கற்றுத்தந்தார். காற்பந்து ஆடாத நேரங்களில் பிறரது காலணிகளுக்கு பூச்சிடும் வேலை செய்தார் பெலே.  
பெலேயின் திறமை பவுரு நகர காற்பந்து குழுவில் அவருக்கு ஓர் இடத்தைப் பெற்றுத் தந்தது.<அடுத்த மூன்று ஆண்டுகளும் இளையோர் பிரிவில் வெற்றியாளர் விருதை வென்றது அந்தக்குழு. அதன்பிறகு நிபுனுத்துவ காற்பந்தாட்டம் அவரை அழைத்தது. சான்டாஸ் குழுவில் சேர்ந்தார் பெலே." அவரது அபாரத்திறன் 1958 ஆம் ஆண்டிற்கான உலகக் கிண்ண போட்டிகளில் பிரேசில் தேசியக் குழுவில் இடம்பெற்றுத் தந்தது. அந்த ஆண்டு இறுதிப்போட்டியில் ஸ்வீடனை 2:5 என்ற கோல் கணக்கில் வீழ்த்தி உலகக் கிண்ணத்தை முதன் முறையாக வென்றது பிரேசில். அந்த வெற்றிக்கு நடுநாயகமாக விளங்கியது பெலேயின் அபாரத்திறன்தான். உலகக் கிண்ணத்தை அவர் வென்றபோது அவருக்கு வயது பதினேழு.
# பெலே

## திறன்கள்

திடல் முழுவதும் ஆட்டத்தை உணர்ந்து ஆடும் பாங்கு, கண கச்சிதமாக பந்தை தள்ளும் முறை, லாவகமாக இரண்டு மூன்று தற்காப்பு ஆட்டக்காரர்களை ஏமாற்றி முன்னேறும் திறன், தலையாலும், மார்பாலும், தொடையாலும் பந்தை கட்டுப்படுத்தும் மந்திரம், குறி தவறாமல் பந்தை வலை சேர்க்கும் தந்திரம் என இவற்றால் காற்பந்து ரசிகர்களை கிறங்கச் செய்தார் பெலே. 1970 ஆம் ஆண்டில் மெக்ஸிகோவில் நடைபெற்ற உலகக் கிண்ண இறுதியாட்டத்தில் அபரிமிதமான திறன் காட்டி 4:1 என்ற கோல் கணக்கில் இத்தாலியை வீழ்த்தி பிரேசில் மூன்றாவது முறையாக உலகக் கிண்ணத்தை பெற உதவினார் பெலே. அந்த ஆட்டத்தில் அவர் தலையால் முட்டிப் போட்ட கோல்தான் மறக்க முடியாதது என்று ஒரு பேட்டியில் குறிப்பிட்டுள்ளார் பெலே.
# பெலே

## சிறந்த ஆட்டங்கள்

பிரேசில் மூன்றாவது முறையாக உலகக் கிண்ணத்தை வென்ற மறுநாள் 'தி சண்டே டைம்ஸ்' இந்த தலையங்கத்தை வெளியிட்டது. How do u Spell Pele?? G-O-D. பிரேசிலுக்கு மூன்று உலகக் கிண்ணங்களைப் பெற்றுத் தந்த பெலே 1970 ஆம் ஆண்டு தேசியக் குழுவிலிருந்து ஓய்வு பெற்றார். ஆனால் தொடர்ந்து சாண்டோஸ் குழுவுக்கு ஆடினார். 1974 ஆம் ஆண்டு காற்பந்தாட்டத்திலிருந்து ஓய்வு பெறுவதாக அறிவித்தார். ஆனால் அமெரிக்காவின் நியூயார்க் சிட்டி காஸ்மாஸ் காற்பந்துக் குழுவின் தலைவர் தனது குழுவுக்காக விளையாடும்படி கேட்டுக்கொண்டார். பெலே தன் குழுவுக்கு ஆடினால் அமெரிக்காவில் காற்பந்தாட்ட மோகம் ஏற்படும் என்று அவர் நம்பினார். பெலேயும் இரண்டு ஆண்டுகள் அமெரிக்கர்களுக்கு தன் காற்பந்தாட்டாத் திறமையைக் காட்டி 1978 ஆம் ஆண்டு காற்பந்தாட்டத்திலிருந்து ஓய்வு பெற்றார். காற்பந்தாட்டத்தை அமெரிக்காவில் பிரபலப் படுத்திய பெருமை பெலேயையேச் சாரும். அவரது ஓய்வு அறிவிப்பு நிகழ்ச்சியில் 25 நாடுகளைச் சேர்ந்த 761 பத்திரிக்கையாளர்களும், சில நாட்டுத் தலைவர்களும் கலந்துகொண்டு அவருக்குப் பிரியா விடை அளித்தனர்.
# பெலே

## சாதனைகள்

22 ஆண்டு காற்பந்தாட்ட அத்தியாயத்தில் மொத்தம் 1282 கோல்களைப் புகுத்தினார் பெலே. ஹாட்ரிக் எனப்படும் ஒரே ஆட்டத்தில் தொடர்ந்து மூன்று கோல்கள் போடுவதிலும் உலகச் சாதனையை செய்திருக்கிறார். அவர் போட்டிருக்கும் மொத்த ஹாட்ரிக்குகள் 92. காற்பந்தாட்ட உலகின் மிகச் சிறந்த வீரராக கருதப்படும் அவரை 'கருப்பு முத்து' என்றும் பத்திரிக்கையாளர்கள் அழைத்தனர். எங்கே வேறு ஒரு நாட்டின் குடியுரிமையை அவர் ஏற்றுக்கொண்டு விடுவாரோ? என்று அஞ்சிய பிரேசில் பெலேயைத் தேசியப் புதையலாக அறிவித்தது. 1978 ஆம் ஆண்டு அவருக்கு அனைத்துலக அமைதி பரிசு வழங்கப்பட்டது. இருபதாம் நூற்றாண்டு முடிவதற்கு இருபது ஆண்டுகள் இருந்தபோதே பெலேவை அந்த நூற்றாண்டின் மிகச் சிறந்த விளையாட்டு வீரராக அறிவித்தது அனைத்துலக ஒலிம்பிக் குழு.  
1970 ல் லாகோஸில் பெலேவின் ஆட்டத்தை காண்பதற்காக அப்போது நைஜீரியாவில் உள்நாட்டுப்போரில் ஈடுபட்டிருந்த இரண்டு குழுக்கள் 48 மணிநேர போர் நிறுத்தத்தை அறிவித்தன.
# பெலே

## உடல்நலமும் இறப்பும்

1977 இல், பெலேயின் வலப்பக்க சிறுநீரகம் அகற்றப்பட்டதாக பிரேசிலின் ஊடகங்கள் செய்தி வெளியிட்டிருந்தன. 2017 திசம்பரில், மாஸ்கோவில் நடந்த 2018 உலகக் கோப்பைக்கான தெரிவு நிகழ்ச்சியில் சக்கர நாற்காலியில் தோன்றிய பெலே, அங்கு உருசிய அரசுத்தலைவர் பூட்டினுடனும், டீகோ மரடோனாவுடனும் புகைப்படம் எடுத்தார். 2019 இல், பெலேக்கு சிறுநீரகக் கல் அகற்றலுக்கான சத்திர சிகிச்சை மேற்கொள்ளப்பட்டது.. 2020 பெப்ரவரியில், பெலே தன்னந்தனியாக நடக்க முடியாமல் இருப்பதாகவும், அவரது இடுப்பு அறுவை சிகிச்சைக்குப் பிறகு அவரது உடல்நிலை மறுவாழ்வு இல்லாதது என்றும் அவரது மகன் எடின்கோ கூறினார்.  
2021 செப்டம்பரில், பெலேயின் தனது பெருங்குடலின் வலது பக்கத்தில் உள்ள கட்டியை அகற்ற அறுவை சிகிச்சை செய்யப்பட்டது. நவம்பர் 2022 இல், பெலே "பொது வீக்கத்துடன்" மருத்துவமனைக்குக் கொண்டு செல்லப்பட்டதாகவும், இதயப் பிரச்சனைகள் மற்றும் அவரது வேதிச்சிகிச்சை எதிர்பார்த்த விளைவைக் கொண்டிருக்கவில்லை என்ற கவலையும் இருப்பதாக ஊடகங்கள் அறிவித்தன.  
2022 திசம்பரில், இவருக்கு சிகிச்சை அளிக்கப்பட்டு வந்த ஆல்பர்ட் ஐன்சுடீன் மருத்துவமனை, அவரது கட்டி மேம்பட்டுள்ளதாகவும், அவருக்கு "சிறுநீரக மற்றும் இதய செயலிழப்புகள் தொடர்பான அதிக கவனிப்பு" தேவைப்படுவதாகவும் கூறியது. 2022 திசம்பர் 29 அன்று, பெலே தனது 82-ஆவது அகவையில், பெருங்குடல் புற்றுநோயின் ஒரு சிக்கலான பல உறுப்பு செயலிழப்பால் மருத்துவமனையில் இறந்தார்.
# ஊழ்

**ஊழ்** என்பதைத் தலைவிதி என்று பரவலாக புரிந்துகொள்ளப்படுகிறது. பிறக்கும்போதே தலையில் எழுதப்பட்ட விதி என்று பொதுவாகக் கருதப்படுகிறது. வள்ளுவர்கூட இதனை ‘வகுத்தான் வகுத்த வகை’ எனக் குறிப்பிடுகிறார். ஊழ் என்னும் சொல் ஊழ்வினையை உணர்த்தும் நிலைக்கு வந்ததாகவும் கருதப்படுகிறது.
# ஊழ்

## ஊழ் – சொல் விளக்கம்

காதல் மெய்ப்பாடுகளில் ஒன்றாகத் தொல்காப்பியம் ‘ஊழணி தைவரல்’ என்பதைக் குறிப்பிடும்போது ஊழ் என்னும் சொல் ‘நழுவுதல்’ என்னும் பொருளைத் தருகிறது. ஊழ்க்கும், ஊழிற்று, ஊழ்த்தல், ஊழுறு தீங்கனி, ஊழ்த்த, ஊழுறுபு, ஊழ்த்து, ஊழ்ப்ப, ஊழ்த்தும், ஊழ்த்தன, ஊழ்த்தனன், ஊழ்முகை அவிழ, எனச் சங்கப்பாடல்களில் பயின்றுவரும் சொல்லாட்சிகள் தோன்றுதல் என்னும் பொருளையும், ஊழுறு பூ, ஊழ்கழி பன்மலர், ஊழ்கோடு, என்னும் சொல்லாட்சிகள் ‘வீழ்தல்’ பொருளையும், ஊழ்மாறு உய்க்கும், ஊழ்மாறு பெயர என்னும் சொல்லாட்சிகள் தோன்றுதலும் மறைதலும் மாறிமாறி நிகழ்வதையும் உணர்த்துகின்றன.  
ஒவ்வொருவருடைய உடலிலும், உயிரிலும் ஊழ்த்திருப்பது ஊழ். காயில் விதை. விதையில் அதன் மலர், காய் இருப்பது போன்றது ஊழ். இவை ஒன்றுக்குள் ஒன்று என பால்பட்டு (பகுதியாக) இருபதால் பால் எனவும் கூறப்படும். ஆண்பாலில் ஆண்மை பால்பட்டு இருப்பது போன்றது இது. இது இயற்கை. இது செயற்கையால் வந்தது அன்று. ஊழினால் தோன்றி மறைவது ஊழி
திருக்குறளில் இடம் பெற்ற ஊழ் என்னும் அதிகாரச் சொல் தொல்காப்பியத்தில் மெய்ப்பாட்டில் 262 ஆம் நூற்பாவில் * ஊழணீ தைவரல் * என்ற செய்தியாக இடம் பெற்றிருக்கிறது.
# ஊழ்

## ஊழ் அதிகாரம் சொல்லும் செய்திகள்

திருக்குறளிலுள்ள ஊழ் என்னும் அதிகாரத்தில் 10 பாடல்கள் உள்ளன. அவற்றில் ஊழைக் குறிக்க இயற்கை, உண்மை, வகுத்தான் வகுத்த வகை என்னும் சொற்கள் பயன்படுத்தப்பட்டுள்ளன. மேலும் ஊழானது ஆகூழ் – போகூழ் எனவும், இழவூழ் – ஆகலூழ் எனவும் வகைப்படுத்திக் காட்டப்பட்டுள்ளது.
;இதன் 10 பாடல்களில் சொல்லப்படும் செய்திகள்
1. ஆகூழால் உள்ளத்தில் அசையாத் தன்மை பிறக்கும்; போகூழால் சோம்பல் தோன்றும்.
1. இழவூழ் அறிவில்லாத முட்டாளாகவும், ஆகலூழ் அறிஞனாகவும் மாற்றும்.
1. எவ்வளவுதான் படித்தாலும் ஊழ்த்த உண்மை அறிவுதான் எஞ்சிநிற்கும்.
1. இயற்கை திருவையும் தெளிவையும் இணைய விடாது.
1. திரு சேர்க்கும் ஊழ் தீயனவற்றையும் நல்லவையாக மாற்றும். இவ் ஊழ் இல்லாவிட்டால் நல்லனவும் தீயனவாய் முடியும்.
1. ஒருவனிடம் பகுதிபட்டுப் பாலாய் இருக்கும் ஊழ் விலக்கினும் விலகாது. இல்லாத ஊழ் அழைக்கினும் வாராது.
1. கோடிக் கணக்கில் பணம் சேர்த்தாலும் அதனைத் துய்ப்பதற்கு ஊழ் வேண்டும். இந்த ஊழ்தான் ‘வகுத்தான் வகுத்த வகை’
1. பாடுபட்டதற்கு ஏற்ற பலன் கிட்டாவிட்டால் மனவலிமை இல்லாதவர் அதனை விட்டு விலகிவிடுவர்.
1. நல்லது நிகழும்போது துய்த்து மகிழ்பவர், தீயது நிகழும்போது அதனை விட்டு விலகுவது ஏன்?
1. ஊழைக்காட்டிலும் வலிமை உடையது வேறொன்றும் இல்லை. ஊழின் தாக்கத்திலிருந்து தப்ப வேறொன்றைத் தேடினாலும் ஊழ் அதற்குமுன் வந்து நின்று தேடுவதைத் தடுத்துவிடும்.
- சோராமல் உழைப்பவர் ஊழை ஒதுக்கிவைக்க முடியும்
# வார்ப்புரு:Stable Isotope

| **}** |  |  |
| --- | --- | --- |
| <div><small>Full table</small></div> |  |  |
| பெயர், குறியீடு | }, <sup>}</sup>} |  |
| நொதுமிகள்
(நியூட்ரான்கள்) | } |  |
| நேர்மின்னிகள் | } |  |
| இயற்கையில் கிடப்பு | } |  |
| அரை-வாழ்வுக் காலம் | நிலையானது |  |
| ஓரிடத்தான் நிறை | <includeonly></includeonly><noinclude>}</noinclude> |  |
| தற்சுழற்சி | } |  |
| எச்சான ஆற்றல் | <includeonly></includeonly><noinclude>}</noinclude> |  |
| பிணைப்பு ஆற்றல் | <includeonly></includeonly><noinclude>}</noinclude> | }<noinclude> |
</noinclude>
# அரால்டு இயூரீ

<big>**அரால்டு கிளேட்டன் இயூரீ**</big> (**Harold Clayton Urey**) வேந்தியல் குமுகப் பேராளர்
# அரால்டு இயூரீ

## வாழ்க்கை வரைவு

இயூரீ அமெரிக்காவில் இண்டியானா மாநிலத்தில் உள்ள வாக்கர்ட்டன் எனும் ஊரில், மதகுருவான சாமுவேல் கிளேட்டன் இயூரீ என்பாருக்கும் கோரா இரெபெக்கா இரைநோல் (Cora Rebecca Reinoehl) என்பாருக்கும் மகனாகப் பிறந்தார். அமெரிக்காவில் மாண்டானா பல்கலைக்கழகத்தில் விலங்கியல் துறையில் பட்டம் பெற்றார். பின்னர் பெர்க்கிலியில் உள்ள கலிபோர்னியா பல்கலைக்கழகத்தில் கில்பெர்ட்டு இலூயிசு என்பாரின் நெறிகாட்டலில் வேதியியலில் வெப்பவியக்கவியல் பற்றிய ஆய்வில் முனைவர் பட்டம் பெற்றார்.  
பெர்க்கிலியில் இயற்பியலாளர் இரேமண்டு டி. பிர்கெ அவர்களால் அறிவுத்தாக்கம் பெற்று பின்னர் கோப்பனாகனில் நீல்சு போருடன் சேர்ந்து அணுக்கட்டுமானம் பற்றி ஆய்வு செய்தார். அமெரிக்காவுக்குத் திரும்பிய பின்னர் சான்சு ஆப்கின்சு பல்கலைக்கழகத்தில் 1924 முதல் 1928 வரை வேதியியல் துணையாளராக ( 'Associate in Chemistry' ) இருந்தார். பின்னர் கொலம்பியா பல்கலைக்கழகத்தில் சேர்ந்து ஒரு ஆய்வுக்குழுவை உருவாக்கினார். பின்னர் ஆர்தர் உருவார்க்கு (Arthur Ruark) என்பாருடன் சேர்ந்து "*அணுக்கள், குவாண்டாக்கள், மூலக்கூறுகள்*" (*Atoms, Quanta and Molecules*) என்னும் தலைப்பில் ஒரு நூல் எழுதினார். இது ஆங்கிலத்தில் உருவான குவாண்டம் இயங்கியல் பற்றியும் அதன் பயன்பாடுகளும் பற்றியுமான முதல் நூல்களில் ஒன்று. இயூரீயுக்கு அணுக்கருவியலில் ஆர்வம் ஏற்பட்டு அதில் ஆய்வு செய்ததின் விளைவாய் தியூட்டிரியம் கண்டுபிடிப்புக்கு வழிகோலியது.
# அரால்டு இயூரீ

## ஆய்வு வெளியீடுகள்

- Urey, H. C.; Grosse, A. V. & G. Walden. "Production of D{Sub 2}O for Use in the Fission of Uranium", Columbia University, Manhattan Project, (June 23, 1941).
- Urey, H. C. "Investigation of the Photochemical Method for Uranium Isotope Separation", Columbia University - Division of War Research, Manhattan Project, (July 10, 1943).
-
- Suess, H. E. & H. C. Urey. "Abundances of the Elements", Columbia University - Department of Chemistry and Institute of Nuclear Medicine, United States Geological Survey, (July 13, 1955).
- Urey, H. C. "Research on the Natural Abundance of Deuterium and Other Isotopes in Nature. Final Report for Period Ending September 30, 1958", University of Chicago, United States Department of Energy (through predecessor agency the Atomic Energy Commission), (October 31, 1959).
# சிறந்த தமிழ்த் திரைப்படத்திற்கான தேசிய விருது

**சிறந்த தமிழ்த் திரைப்படத்திற்கான தேசிய விருது** (*National Film Award for Best Feature Film in Tamil*) ஆண்டுதோறும் வழங்கப்படும் தேசிய திரைப்பட விருதுகளில் ஒன்று. தேசிய திரைப்பட விருதுகள், இந்திய செய்தி மற்றும் ஒலிபரப்புத்துறை அமைச்சகத்தின் கீழ் செயல்படும் திரைப்பட விழாக்களின் இயக்ககத்தால் ஒவ்வொரு ஆண்டும் திரைப்படத்துறை தொடர்பான பல பிரிவுகளில் வழங்கப்படுகின்றன. 1954 முதல் வழங்கப்பட்டு வரும் தேசிய திரைப்பட விருதுகள், இந்தியத் திரைப்படங்களின் தரத்தைத் தீர்மானிக்கும் விருதுகளில் முதன்மையானவையாகும். ஒவ்வொரு இந்திய மொழிகளிலும் உருவாகும் சிறந்த திரைப்படங்களுக்கு தனித்தனியே விருதுகள் வழங்கப்படுகின்றன. இதில் ராஜத் கமல் எனப்படும் வெள்ளித் தாமரை அளிக்கப்படுகிறது.  
டிசம்பர் 21, 1955 இல் அளிக்கப்பட்ட இரண்டாவது தேசிய திரைப்பட விருதுகளில், வங்காளம், இந்தி, கன்னடம், மலையாளம், மராத்தி, தமிழ் மற்றும் தெலுங்கு மொழிகளில் வெளியான திரைப்படங்களுக்கு அந்தந்த மொழிகளின் பகுப்பில் சிறந்த திரைப்படத்திற்கான விருதுகள் முதன்முதலாக வழங்கப்பட்டன. "சிறந்த திரைப்படத்துக்கான குடியசுத்தலைவரின் வெள்ளிப்பதக்கம்", "இரண்டாவது சிறந்த திரைப்படத்துக்கான தகுதிச் சான்றிதழ்", "மூன்றாவது சிறந்த திரைப்படத்துக்கான தகுதிச் சான்றிதழ்", என மூன்று விருதுகள் அளிக்கப்பட்டன. ஆனால் 15 ஆவது திரைப்பட விருதுகளிலிருந்து (1967) இந்த தகுதிச் சான்றிதழ்கள் இரண்டும் வழங்குவது நிறுத்தப்பட்டுவிட்டது.  
1954 இல் எஸ். எம். ஸ்ரீராமுலு நாயுடுவின் இயக்கத்தில் வெளிவந்த மலைக்கள்ளன் திரைப்படம் சிறந்த தமிழ்த் திரைப்படத்திற்கான குடியசுத்தலவரின் வெள்ளிப் பதக்கம் பெற்றது. சிறந்த இரண்டாவது, மூன்றாவது தமிழ்த் திரைப்படங்களுக்கானத் தகுதிச் சான்றிதழ் முறையே அந்த நாள், எதிர்பாராதது ஆகிய இரு திரைப்படங்களுக்கும் கிடைத்தது.